ธนาคารกรุงไทย เปิดขายพันธบัตรออมทรัพย์พิเศษ รุ่นยิ่งออมยิ่งได้ อีก 2 รุ่น
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารได้เปิดจำหน่ายพันธบัตรออมทรัพย์พิเศษ ครั้งที่ 4 รุ่นยิ่งออมยิ่งได้ อีกจำนวน 2 รุ่น วงเงินรวม 40,000 ล้านบาท เพื่อสนับสนุนประชาชนและนักลงทุนเข้าถึงการลงทุนพันธบัตรรัฐบาลอย่างทั่วถึง ความเสี่ยงต่ำ ตอบโจทย์การออม ลงทุนขั้นต่ำ 1,000 บาท ไม่จำกัดวงเงิน จองซื้อสูงสุดตั้งแต่วันที่ 12 - 23 กรกฎาคม 2564 ประกอบด้วย พันธบัตรออมทรัพย์ยิ่งออมยิ่งได้ รุ่นอายุ 4 ปี วงเงิน 35,000 ล้านบาท จ่ายอัตราดอกเบี้ยแบบขั้นบันได ปีที่ 1 อัตราดอกเบี้ยร้อยละ 1.50 ต่อปี คิดเป็นอัตราดอกเบี้ยเฉลี่ยร้อยละ 1.90 ต่อปี จำหน่ายให้กับบุคคลธรรมดา สัญชาติไทย หรือมีถิ่นที่อยู่ในประเทศไทย โดยสามารถซื้อได้ผ่านช่องทาง Krungthai NEXT พันธบัตรออมทรัพย์ยิ่งออมยิ่งได้ รุ่นอายุ 10 ปี วงเงิน 5,000 ล้านบาท จ่ายอัตราดอกเบี้ยคงที่ร้อยละ 2.20 ต่อปี จำหน่ายให้กับสภากาชาดไทย มูลนิธิสมาคม สหกรณ์วัด สถานศึกษาของรัฐ โรงพยาบาลของรัฐ และองค์กรอื่นที่ไม่มีวัตถุประสงค์แสวงหากำไร โดยจะจ่ายดอกเบี้ยทุก 6 เดือน นอกจากนี้ เพื่อสนับสนุนและให้ประชาชนเข้าถึงการลงทุนพันธบัตรอย่างเท่าเทียมผ่านช่องทางดิจิทัล และเป็นทางเลือกในการออมของนักลงทุนรุ่นใหม่ ประชาชนและนักลงทุนยังสามารถซื้อพันธบัตรรุ่นวอลเล็ต สบม.รุ่นอื่นๆ จากตลาดรอง ผ่านวอลเล็ต สบม. ในแอปพลิเคชันเป๋าตังได้ได้ทุกวัน ตลอด 24 ชั่วโมงอีกด้วย ผู้ที่สนใจสามารถดูรายละเอียดเพิ่มเติมที่ www.krungthai.com หรือติดต่อ Krungthai Contact Center โทร. 02-111-1111